Sigurd Allern
Store norske leksikon,Samfunn,Medier,Aviser,Avisredaktører
Sigurd Allern er en norsk medieforsker og tidligere avisredaktør. Han var i 1970-årene en sentral skikkelse i m-l-bevegelsen og i arbeidet med å starte partiet AKP (m-l) og senere Rød Valgallianse.
Bakgrunn Allern ble mag.art. i sosiologi i 1974, og fikk doktorgrad i medievitenskap i 1997. Han var formann i Sosialistisk Ungdomsforbund (SUF) i 1967–1968, i ML-gruppene i 1971–1972, i AKP (m-l) og i Rød Valgallianse (RV) i 1973–1975. Journalistikk Allern var ansvarlig redaktør av Klassekampen fra 1969 til 1972 og fra 1979 til 1995. Forskning Fra 1995 til 2003 var Allern medieforsker ved Institutt for Journalistikk i Fredrikstad. I 2003 ble han den første professor i journalistikk ved Institutt for medier og kommunikasjon ved Universitetet i Oslo. Utgivelser Møkkagraverne og den kritiske tradisjonen, 1988  Kildenes makt. Ytringsfrihetens politiske økonomi, 1992/1996  Når kildene byr opptil dans, 1997  Flokkdyr på Løvebakken? 2001  Nyhetsverdier. Om markedsorientering og journalistikk i ti norske aviser, 2001  Fjernsynsvalgkampen. Program, deltakere og maktkamp 1961–2009, 2011 Journalistikk og kildekritisk analyse, 2015/2018 Les mer i Store norske leksikon Sigurd Allern i Norsk biografisk leksikon marxisme-leninisme kommunisme